**PUDRAT SHARTNOMASI № \_\_\_\_\_\_\_\_**

***Toshkent tumani "\_\_\_\_"\_\_\_\_\_\_\_\_\_\_\_\_\_\_ 2022 yil***

 Matnning keyingi o‘rinlarida "Buyurtmachi" deb yuritiladigan **Toshkent tumani Obodonlashtirish boshqarmasi** nomidan **Nizom** asosida faoliyat yurituvchi boshliq **Sultanov A.R.** bir tomondan va matnning keyingi o‘rinlarida "Pudratchi" deb yuritiladigan \_\_\_\_\_\_\_\_\_\_\_\_\_\_\_\_\_\_\_\_\_\_\_ nomidan \_\_\_\_\_\_\_\_\_\_ asosida faoliyat yurituvchi **\_\_\_\_\_\_\_\_\_\_\_\_\_\_\_\_\_** ikkinchi tomondan O‘zbekiston Respublikasi Prezidentining 2021 yil 22 sentabrdagi PQ-5250-sonli qaroriga muvofiq mazkur pudrat shartnomasini tuzdilar.

**I. SHARTNOMA PREDMETI**

1. Pudratchi mazkur shartnoma shartlariga muvofik 2022 yil manzilli dasturigq kiritilgan **Toshkent tumani Nurhayot MFY Iqbol 4 ko’chasini (to’liq asfaltlash) joriy ta’mirlash** ishlarini bajarishni, Buyurtmachi esa Pudratchiga ta’mirlash ishlarini bajarish uchun zarur sharoitlar yaratish, ularni qabul qilish va to‘lovlarni amalga oshirish majburiyatini oladi.

**II. SHARTNOMA BO‘YICHA ISHLAR QIYMATI**

2. Mazkur shartnoma bo‘yicha Pudratchi tomonidan bajariladigan ishlar tanlov savdosi natijasida aniqlangan va tanlov komissiyasining qarori (*2022 yil \_\_\_\_\_\_\_\_\_\_dagi bayonnoma*) bilan tasdiqlangan ishlar qiymati barcha soliqlar, yig‘imlar va ajratmalarni o‘z ichiga olgan holda joriy narxlarda **\_\_\_\_\_\_\_\_\_\_\_\_\_\_\_,00 (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) soʼm** shu jumladan, QQS 15% **\_\_\_\_\_\_\_\_\_\_\_\_\_\_\_\_\_\_\_\_\_\_** **soʼm**ni tashkil etadi.

**III. PUDRATCHINING MAJBURIYATLARI**

3. Mazkur shartnoma bo‘yicha Pudratchi shartnomaning I bo‘limida nazarda tutilgan ishlarni bajarish uchun:

barcha ishlarni shartnomada nazarda tutilgan hajmda va muddatlarda o‘zining kuchlari bilan bajarish hamda ishni Buyurtmachiga mazkur shartnoma shartlariga muvofiq topshirish;

mazkur shartnoma bo‘yicha obyektni foydalanishga qabul qilib olish to‘g‘risidagi dalolatnoma imzolangan kundan boshlab ikki kunlik muddatda ta’mirlash maydonini o‘ziga tegishli qurilish mashinalari va asbob-uskunalari, transport vositalari, anjomlar, qurilish materiallari hamda vaqtinchalik binolardan bo‘shatish;

qurilish maydonida texnika xavfsizligi, ishlarni bajarish vaqtida atrof muhitni, o‘tqazilgan daraxtlarni va yer uchastkasini muhofaza qilish bo‘yicha zarur tadbirlar bajarilishini ta’minlash;

qurilish tavakkalchiliklarini sug‘urta qilish;

Buyurtmachini pudrat shartnomalari tuzilishi davomida subpudratchilar bilan shartnomalar tuzilishi, shartnoma mavzusi, subpudratchining nomi va manzili to‘g‘risida xabardor qilish;

shartnomada nazarda tutilgan barcha majburiyatlarni to‘liq hajmda bajarish majburiyatini o‘z zimmasiga oladi.

**IV. BUYURTMACHINING MAJBURIYATLARI**

4. Mazkur shartnomani bajarish uchun Buyurtmachi:

shartnoma imzolangan kundan boshlab uch kun muddatda shartnomaga muvofiq ishlarni bajarish uchun maydonni Pudratchiga berish, tugallangan ishlarni qabul qilib olishni ta’minlash;

Shartnomaga muvofiq avans va boshqa joriy to‘lovlarni moliyalashtirishni amalga oshirish;

shartnomada nazarda tutilgan majburiyatlarni to‘liq hajmda bajarish majburiyatini oladi;

**V. TO‘LOVLAR VA HISOB-KITOBLAR**

5. Buyurtmachi Pudratchiga shartnoma bo‘yicha oldindan shartnoma summasining **30 foizi** miqdorida avans to‘lovini amalga oshiradi, bu **0 so‘m 00 tiyin**ni tashkil etadi.

6. Ta’mirlanayotgan obyektning qolgan **65 foiz** to‘lovi ishlar tugallangandan so‘ng, obyekt buyurtmachi tomonidan belgilangan tartibda qabul qilib olingandan keyin hisob-faktura va bajarilgan ishlar dalolatnomasi asosida, 5 foiz qismi ob’ektni labaratoriya va nazorat ulchovi tekshiruvidan otkazib, tekshiruv xulosalari taqdim qilingandan so’ng amalga oshiriladi.

**VI. ISHLARNI BAJARISH**

7. Pudratchi ishlarni bajarish loyihasiga va mazkur shartnomaga muvofiq obyektda ishlarni bajarishni mustaqil ravishda tashkil etadi.

8. Pudratchi o‘zi tomonidan ta’mirlashda qo‘llaniladigan qurilish materiallari, asbob-uskunalar va butlovchi buyumlar, konstruksiyalar va tizimlar sifati loyiha hujjatlarida ko‘rsatilgan spesifikatsiyalarga, davlat standartlariga, texnik shartlarga muvofiq bo‘lishini hamda ularning sifatini tasdiqlovchi tegishli sertifikatlarga, texnik pasportlarga yoki boshqa hujjatlarga ega bo‘lishini kafolatlaydi.

9. Agar Buyurtmachi Pudratchi tomonidan ishlarning sifatsiz bajarilganligini aniqlasa, u holda Pudratchi o‘z kuchi bilan va qurilish ishlari qiymatini ko‘paytirmasdan ushbu ishlarni ularning zarur sifatini ta’minlash uchun kelishilgan muddatda qayta bajarishga majburdir.

Agar Pudratchi sifatsiz bajarilgan ishlarni kelishilgan muddatlarda tuzata olmasa, Pudratchi ularni tuzatishning kechikishi oqibatida Buyurtmachiga yetkazilgan zararlarni to‘laydi.

10. Pudratchi ob’ektda ta’mirlash ishlarnini yakunlagandan so’ng ob’ektni labaratoriya va nazorat ulchovi tekshiruvidan otkazadi.

11. Shartnoma:

milliy valyuta «so‘mda» o‘zaro hisob-kitob qilinganda – tomonlar uni imzolagan paytdan boshlab;

keyinchalik erkin ayriboshlash valyutasiga konvertatsiya qilgan holda milliy valyutada “so‘mda” o‘zaro hisob-kitob qilinganda – shartnoma qonun hujjatlariga muvofiq ro‘yxatdan o‘tkazilgandan keyin kuchga kiradi.

12. Pudratchi mazkur shartnomaga ilova qilinadigan moliyalashtirish jadvaliga muvofiq birinchi avans to‘lovi tushgan kundan boshlab ishlarni bajarishga kirishadi.

13. Tanlov savdolari natijasi bo‘yicha aniqlangan qurilishning davom etish vaqti ishlar boshlangan kundan e’tiboran  **10**  kunni tashkil etadi.

**VII. YENGIB BO‘LMAYDIGAN KUCH**

 **(FORS-MAJOR) HOLATLARI**

14. Agar ushbu shartnoma bo‘yicha majburiyatlar qisman yoki to‘liq bajarilmasligi tabiat hodisalari va boshqa yengib bo‘lmaydigan kuch holatlari natijasida kelib chiqsa va agar bu holatlar shartnomaning bajarilishiga bevosita ta’sir etsa, tomonlar bunda qisman yoki to‘liq bajarmaslik uchun javobgarlikdan ozod etiladilar.

Shartnoma bo‘yicha majburiyatlarni bajarish muddati yengib bo‘lmaydigan kuch holatlari amal qilgan, shuningdek ushbu holatlar yuzaga keltirgan vaqtga mutanosib ravishda uzaytiriladi.

15. Agar yengib bo‘lmaydigan kuch holatlari yoki ularning oqibatlari bir oydan ko‘p vaqtga cho‘zilsa, u holda Pudratchi va Buyurtmachi ishlarni davom ettirish yoki ularni konservatsiya qilish uchun qanday choralar ko‘rilishini muhokama qiladilar.

16. Agar, ushbu holatda tomonlar bir oy ichida kelisha olmasalar, u holda tomonlarning har biri shartnoma bekor qilinishini talab qilishga haqlidir.

**VIII.TARAFLARNING KORRUPTSIYAGA QARSHI KURASHISH**

 **BOʼYICHA MAʼSULIYATI**

 17. Taraflar shartnoma shartlarini amalga oshirishda Oʼzbekiston Respublikasi "Korrupsiyaga qarshi kurashish toʼgʼrisida"gi qonun talablariga soʼzsiz amal qiladi.

 18. Taraflar, ularning vakillari va xodimlari oʼz majburiyatlarini bajarish jarayonida ushbu shartnoma boʼyicha majburiyatlarni oʼz zimmasiga olgan holda, ushbu shartnoma doirasida qonun buzilishga olib keladigan harakatlar (harakatsizlik) ga yoʼl qoʼymaydilar.

19. Taraflar Oʼzbekiston Respublikasining korrupsiyaga qarshi kurashish sohasidagi amaldagi qonun hujjatlari talablariga rioya etish barobarida quyidagilarga yoʼl qoʼymaslik majburiyatini oladilar:

- pora berish, shuningdek ushbu jinoyatga vositachilik qilish;

- tovlamachilik, yoki boshqa noqonuniy yoʼllar bilan pora olishga undash;

- pora olishga bevosita yoki bilvosita rozilik berish.

 20. Taraflar, ularning vakillari va xodimlari ragʼbatlantirishning har qanday shaklini rad etadilar. jumladan:

- taraflarning xodimlari yoki vakillaridan pul mablagʼlari olish, sovgʼalar berish, ularga bepul xizmatlar koʼrsatish yoki ishlarni bajarishni ushbu harakat(harakatsizlik)ni amalga oshirgan xodim yoki vakolatli vakil uni ragʼbatlantiradigan tomon foydasiga har qanday harakatni bajarishni.

 21. Taraflarga shartnoma shartlarini amalga oshirishda sunʼiy ravishda ikkinchi tarafga noqulayliklar tugʼdirib, korrupsiyaviy omil paydo boʼlishiga bevosita hamda bilvosita sababchi boʼlish taqiqlanadi.

 22. Аgar shartnoma taraflari tomonidan shartnoma shartlariga rioya qilmaslik yoki ushbu shartlarning buzilish holatlari sodir boʼlgan yoki sodir boʼlishi mumkin deb gumon qilinganda shuningdek, shartnomaning 5.1-bandida belgilangan qoidalardan biri sodir etilganda ushbu harakat sodir yetilganligi yuzasidan ikkinchi tomonni xabardor qilish majburiyatini oʼz zimmasiga oladi hamda shartnoma shartlari yoki qonun buzilishining inkor etilmaydigan dalillari mavjud boʼlganda, shartnoma taraflari Oʼzbekiston Respublikasining korrupsiyaga qarshi kurashishsohasidagi vakolatli davlat organlariga murojaat qiladilar.

**IX. TA’MIRLANISHI TUGALLANGAN**

**OBYEKTNI QABUL QILIB OLISH**

23. Ta’mirlash tugallangan ob’ektni qabul qilib olish amaldagi tartibga muvofiq shartnomada nazarda tutilgan barcha majburiyatlar tomonlar tarafidan bajarilgandan keyin, ta’mirlash tugallangan obyektlarni foydalanishga qabul qilib olishning belgilangan qoidalariga binoan amalga oshiriladi.

**X. KAFOLATLAR**

24. Pudratchi:

barcha ishlar to‘liq hajmda va mazkur shartnoma shartlarida belgilangan muddatlarda bajarilishini;

loyiha hujjatlariga hamda qurilish me’yorlari, qoidalari va texnik shartlariga muvofiq barcha ishlarni bajarish sifatini;

o‘zi tomonidan qurilish uchun qo‘llaniladigan qurilish materiallari, asbob-uskunalar va butlovchi buyumlar, konstruksiya va tizimlar sifatini, ularning loyiha hujjatlarida ko‘rsatilgan sertifikatsiyalarga, davlat standartlariga hamda texnik shartlarga muvofiqligini;

obʼekt va unga kiradigan muhandislik tizimlari, asbob-uskunalar, materiallardan foydalanish va bajarilgan ishlarning kafolatli muddati 1 (bir) yil etib belgilanadi

ishlarni qabul qilish va obyektdan foydalanishning kafolatli davrida aniqlangan kamchiliklar va nuqsonlarni o‘z vaqtida bartaraf qilishni kafolatlaydi.

**XI. TOMONLARNING MULKIY JAVOBGARLIGI**

25. Tomonlardan biri shartnoma majburiyatlarini bajarmagan yoki zarur darajada bajarmagan taqdirda aybdor tomon:

ikkinchi tomonga yetkazilgan zararlarni qoplaydi;

O‘zbekiston Respublikasi Fuqarolik kodeksi, 1998 yil 29 avgustdagi "Xo‘jalik yurituvchi sub’ektlar faoliyatining shartnomaviy-huquqiy bazasi to‘g‘risida"gi 670-sonli O‘zbekiston Respublikasi Qonuni va boshqa qonun hujjatlari hamda mazkur shartnomada nazarda tutilgan tartibda javobgarlikka tortiladi.

26. Mazkur shartnomada ko‘rsatilgan majburiyatlariga rioya qilmaganligi, o‘z vaqtida moliyalashtirmaganligi va shartnomada belgilangan boshqa majburiyatlarni buzganligi uchun Buyurtmachi Pudratchiga kechiktirilgan har bir kun uchun majburiyatlarning bajarilmagan qismining 0,4 foizi miqdorida penya to‘laydi, bunda penyaning umumiy summasi bajarilmagan ishlar yoki ko‘rsatilmagan xizmatlar qiymatining 50 foizidan oshmasligi lozim.

27. Penya to‘lanishi Buyurtmachini shartnoma shartlari buzilishi tufayli yetkazilgan zararni qoplashdan ozod qilmaydi.

28. Pudratchi obyektni o‘z vaqtida ishga tushirish bo‘yicha o‘z majburiyatlarini buzganligi uchun Buyurtmachiga muddati o‘tkazib yuborilgan har bir kun uchun majburiyatlarning bajarilmagan qismining 0,5 foizi miqdorida penya to‘laydi, biroq bunda penyaning umumiy summasi obyekt shartnomaviy qiymatining 50 foizidan oshmasligi lozim.

Buyurtmachi tomonidan topilgan nuqsonlar va kamchiliklar o‘z vaqtida bartaraf etilmagani uchun Pudratchi buyurtmachiga muddati o‘tkazib yuborilgan har bir kun uchun sifatsiz bajarilgan ishlar qiymatining 0,5 foizi miqdorida penya to‘laydi, bunda penyaning umumiy summasi sifatsiz bajarilgan ishlar qiymatining 50 foizidan oshmasligi kerak.

Penya to‘lash Pudratchini ishlarni bajarishning yoki xizmatlar ko‘rsatishning kechikishi tufayli yetkazilgan zararlarni qoplashdan ozod qilmaydi.

29. Muddat o‘tkazib yuborilganligi yoki majburiyatlarning boshqacha tarzda zarur darajada bajarilmaganligi uchun penya to‘lash tomonlarni ushbu majburiyatlarni bajarishdan ozod qilmaydi.

**XII. NIZOLARNI HAL ETISH TARTIBI**

30. Mazkur shartnoma shartlarini bajarishda va bekor qilishda, shuningdek yetkazilgan zararlarni qoplashda paydo bo‘ladigan nizoli masalalarni tomonlar qonunchilikda nazarda tutilgan, sudgacha bo‘lgan tartibda hal etolmasa, ushbu nizolar amaldagi qonun hujjatlarida belgilangan tartibda iqtisodiy sudlar tomonidan ko‘rib chiqiladi.

**XIII. ALOHIDA SHARTLAR**

31. Mazkur shartnoma imzolangandan keyin, mazkur shartnomaga tegishli bo‘lgan tomonlar o‘rtasidagi barcha oldingi yozma va og‘zaki bitimlar, yozishmalar, tomonlarning o‘zaro kelishuvlari o‘z kuchini yo‘qotadi.

32. Mazkur shartnomaga kiritilgan barcha o‘zgartirish va qo‘shimchalar, yozma shaklda rasmiylashtirilib va tomonlar imzolagandan so‘ng haqiqiy hisoblanadi.

33. Mazkur shartnoma bir xil yuridik kuchga ega bo‘lgan 2 nusxada tuzilib, Moliya Vazirligining G‘aznachilik bo‘linmalarida majburiy ro‘yxatga olingandan so‘ng qonuniy kuchga kiradi va **2022** yil
**31 dekabr**iga qadar amal qiladi.

**XIV. TOMONLARNING YURIDIK MANZILLARI VA BANK REKVIZITLARI**

|  |  |
| --- | --- |
|  ***Buyurtmachi:*** |  ***Pudratchi:*** |
| **Obodonlashtirish boshqarmasi** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Manzil: Keles shahri Elobod ko‘chasi 3 uyShXR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Manzili: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| INN: 207 267 013 OKONX: 90211 | X/r: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Moliya Vazirligi G‘aznachiligi | Banki: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| X/R 23 402 000 300 100 001 010 | INN: \_\_\_\_\_\_\_\_\_\_\_\_\_\_\_\_ |
| MB Toshkent sh. BB XKKM | MFO: \_\_\_\_\_\_\_\_\_\_\_\_\_\_\_ |
| MFO 00014 INN 201 122 919 | Tel: \_\_\_\_\_\_\_\_\_\_\_\_\_\_\_\_\_ |
| **Raxbar: Sultanov A.R** | **Raxbar: \_\_\_\_\_\_\_\_\_\_\_\_\_\_\_\_\_\_** |
| Imzo\_\_\_\_\_\_\_\_\_\_\_\_\_\_\_\_\_ | Imzo\_\_\_\_\_\_\_\_\_\_\_\_\_\_\_\_\_ |
| M.O‘ | M.O‘ |